Soška fronta

* Fronta je potekala v dolžini 90 km v zahodnem slovenskem visokogorskem svetu, v dolini reke Soče in na kraških planotah.
* Bila je bojišče med kraljevino Italijo (bojevala se je na strani antante) in Avstro-Ogrsko (centralne sile).
* Na strani Avstro-Ogrske so se bojevali skoraj vsi narodi te večnacionalne monarhije: [Nemci](http://sl.wikipedia.org/wiki/Nemci), [Madžari](http://sl.wikipedia.org/wiki/Mad%C5%BEari), [Italijani](http://sl.wikipedia.org/wiki/Italijani), [Slovenci](http://sl.wikipedia.org/wiki/Slovenci), [Hrvatje](http://sl.wikipedia.org/wiki/Hrvatje), [Srbi](http://sl.wikipedia.org/wiki/Srbi), [Bosanci](http://sl.wikipedia.org/w/index.php?title=Bosanci&action=edit), [Čehi](http://sl.wikipedia.org/wiki/%C4%8Cehi), ...
* Poveljnik avstro-ogrskih enot na jugozahodni fronti je bil [nadvojvoda Evgen](http://sl.wikipedia.org/w/index.php?title=Nadvojvoda_Evgen&action=edit), poveljnik soške fronte pa je bil [Svetozar Boroević von Bojna](http://sl.wikipedia.org/wiki/Svetozar_Boroevi%C4%87_von_Bojna). Italijanski vojski je poveljeval grof general [Luigi Cadorna](http://sl.wikipedia.org/w/index.php?title=Luigi_Cadorna&action=edit).
* Prvi boji ob Soči so se začeli že zvečer [23. maja](http://sl.wikipedia.org/wiki/23._maj) [1915](http://sl.wikipedia.org/wiki/1915). Italijani so imeli dve [armadi](http://sl.wikipedia.org/wiki/Armada). Ena je bila postavljena od [Kanina](http://sl.wikipedia.org/w/index.php?title=Kanin&action=edit) do [Ločnika](http://sl.wikipedia.org/wiki/Lo%C4%8Dnik), sestavljena je bila iz 122 [bataljonov](http://sl.wikipedia.org/wiki/Bataljon) [pehote](http://sl.wikipedia.org/wiki/Pehota), 33 [eskadronov](http://sl.wikipedia.org/wiki/Eskadron) [konjenice](http://sl.wikipedia.org/wiki/Konjenica) in 147 baterij [topov](http://sl.wikipedia.org/wiki/Top) 2. armade. Druga je bila postavljena od Ločnika do [Jadranskega morja](http://sl.wikipedia.org/wiki/Jadransko_morje), vsebovala je 51 bataljonov pehote, 77 eskadronov konjenice in 35 baterij topov 3. armade. Avstro-ogrska vojska je imela takrat tam le 45 bataljonov, 5 eskadrilj konjenice in 35 baterij topov. Ostale čete so šele prihajale. Avstro-ogrska vojska se je brez boja umaknila na črto [Rombon](http://sl.wikipedia.org/wiki/Rombon)-[Bovec](http://sl.wikipedia.org/wiki/Bovec)-[Tolmin](http://sl.wikipedia.org/wiki/Tolmin)-[Sabotin](http://sl.wikipedia.org/w/index.php?title=Sabotin&action=edit)-[Gorica](http://sl.wikipedia.org/wiki/Gorica)-[Devin](http://sl.wikipedia.org/wiki/Devin). Tam je čakala Italijane in okrepitve. Italijani so prodirali počasi in previdno. Nadaljnji boji pa so se nadaljevali v dvanajstih soških bitk.
* 1. soška bitka ([23. junij](http://sl.wikipedia.org/wiki/23._junij) - [7. julij](http://sl.wikipedia.org/wiki/7._julij) [1915](http://sl.wikipedia.org/wiki/1915))

Italijanska vojska je želela zavzeti [tolminsko](http://sl.wikipedia.org/wiki/Tolmin) in [goriško](http://sl.wikipedia.org/wiki/Gorica) mostišče ter zahodni rob Kraške [planote](http://sl.wikipedia.org/w/index.php?title=Planota&action=edit) . Odločila se je za udar proti [Doberdobski](http://sl.wikipedia.org/wiki/Doberdob) planoti. Toda v bitki so le s težavo osvojili vznožje kraške planote pri [Sredipolju](http://sl.wikipedia.org/wiki/Sredipolje), [Romjanu](http://sl.wikipedia.org/w/index.php?title=Romjan&action=edit) in Selcu.

* 2. soška bitka ([18. julij](http://sl.wikipedia.org/wiki/18._julij) – [10. avgust](http://sl.wikipedia.org/wiki/10._avgust) 1915)

Osredinili so se proti goriškemu mostišču in na Kras. Italijani so večinoma napadali neuspešno, nad [Kobaridom](http://sl.wikipedia.org/wiki/Kobarid) pa jim je vendarle uspelo osvojiti [Batognico](http://sl.wikipedia.org/w/index.php?title=Batognica&action=edit) in poriniti Avstrijce na rezervno obrambno črto.

* 3. soška bitka ([18. oktober](http://sl.wikipedia.org/wiki/18._oktober) – [4. november](http://sl.wikipedia.org/wiki/4._november) 1915)

Italijani so predvidevali napad z mostišča pri [Plavah](http://sl.wikipedia.org/wiki/Plave), napad na vrh ter glavni udar na goriško mostišče, ki bi mu sledilo zavzetje [Gorice](http://sl.wikipedia.org/wiki/Gorica). Vsi napadi so bili neuspešni.

* 4. soška bitka ([10. november](http://sl.wikipedia.org/wiki/10._november) – [5. december](http://sl.wikipedia.org/wiki/5._december) 1915)

Bitka je bila omejena na odsek Plave-Vrh. Italijani so s [topništvom](http://sl.wikipedia.org/wiki/Topni%C5%A1tvo) in [letalstvom](http://sl.wikipedia.org/wiki/Letalstvo) sistematično rušili Gorico, na pomoč pa so priskočile tudi enote na [Tolminskem](http://sl.wikipedia.org/w/index.php?title=Tolminsko&action=edit), ki so napadale odsek [Mrzli vrh](http://sl.wikipedia.org/w/index.php?title=Mrzli_vrh&action=edit)-[Vodil vrh](http://sl.wikipedia.org/w/index.php?title=Vodil_vrh&action=edit). Tokrat je bil uspeh Italijanov neznaten: zavzeli so nekaj strelskih jarkov pri [Doljah](http://sl.wikipedia.org/wiki/Dolje) in [Zagori](http://sl.wikipedia.org/w/index.php?title=Zagora&action=edit), hrbet s [cerkvijo](http://sl.wikipedia.org/wiki/Cerkev) med [Oslavjem](http://sl.wikipedia.org/w/index.php?title=Oslavje&action=edit) in [cesto](http://sl.wikipedia.org/wiki/Cesta) od [Števerjana](http://sl.wikipedia.org/w/index.php?title=%C5%A0teverjan&action=edit) do [Pevme](http://sl.wikipedia.org/w/index.php?title=Pevma&action=edit), prednje jarke pri [Podgori](http://sl.wikipedia.org/wiki/Podgora), na severozahodnem pobočju Vrha, na zahodnem robu [Šmartina na Krasu](http://sl.wikipedia.org/w/index.php?title=%C5%A0martin_na_Krasu&action=edit).

* 5. soška bitka ([11. marec](http://sl.wikipedia.org/wiki/11._marec) – [16. marec](http://sl.wikipedia.org/wiki/16._marec) [1916](http://sl.wikipedia.org/wiki/1916))

Bila je sestavljena predvsem iz lokalnih napadov. Glavna cilja sta bila [Gorica](http://sl.wikipedia.org/wiki/Gorica) in [Tolmin](http://sl.wikipedia.org/wiki/Tolmin). Toda italijanski napadi so bili večinoma neuspešni.

* 6. soška bitka ([6. avgust](http://sl.wikipedia.org/wiki/6._avgust) – [17. avgust](http://sl.wikipedia.org/wiki/17._avgust) 1916)

Italijanska glavna cilja sta bila Gorica in Doberdobska planota. Zaradi premoči Italijanov Avstrijcem ni preostalo drugega kot napadalcem prepustiti porušeno Gorico in se umakniti na pomožno obrambno črto na levem soškem bregu. V drugi fazi [ofenzive](http://sl.wikipedia.org/w/index.php?title=Ofenziva&action=edit) so Italijani poskušali Avstrijce izriniti še z novih položajev, vendar jim ni uspelo.

V naslednjih treh bitkah se je italijanska vojska osredotočila na rob Kraške planote, na [Fajtji hrib](http://sl.wikipedia.org/w/index.php?title=Fajtji_hrib&action=edit), [Trstelj](http://sl.wikipedia.org/w/index.php?title=Trstelj&action=edit) in [Grmado](http://sl.wikipedia.org/wiki/Grmada), da bi se prebili do [Trsta](http://sl.wikipedia.org/wiki/Trst).

* 7. soška bitka ([14. september](http://sl.wikipedia.org/wiki/14._september) – [17. september](http://sl.wikipedia.org/wiki/17._september)

Italijani so potisnili branilce z [Mirnskega](http://sl.wikipedia.org/wiki/Mirna) [gradu](http://sl.wikipedia.org/wiki/Grad) in z drugih položajev ter med [Lokvico](http://sl.wikipedia.org/w/index.php?title=Lokvica&action=edit) in [Opatjim selom](http://sl.wikipedia.org/wiki/Opatje_selo).

* 8. soška bitka ([10. oktober](http://sl.wikipedia.org/wiki/10._oktober) – [12. oktober](http://sl.wikipedia.org/wiki/12._oktober) 1916)

Italijani so potisnili branilce na drugo črto med [Lokvico](http://sl.wikipedia.org/w/index.php?title=Lokvica&action=edit), [Hudim logom](http://sl.wikipedia.org/w/index.php?title=Hudi_log&action=edit) in [Lukatičem](http://sl.wikipedia.org/w/index.php?title=Lukati%C4%8D&action=edit), vzhodno od Gorice pa je padel vrh Šobra.

* 9. soška bitka ([31. oktober](http://sl.wikipedia.org/wiki/31._oktober) – [4. november](http://sl.wikipedia.org/wiki/4._november) 1916)

Italijansko letalstvo je [bombardiralo](http://sl.wikipedia.org/w/index.php?title=Bombardiranje&action=edit) [Sežano](http://sl.wikipedia.org/wiki/Se%C5%BEana), [Dutovlje](http://sl.wikipedia.org/wiki/Dutovlje) in [Miramar](http://sl.wikipedia.org/wiki/Miramar). Branilci so obranili Fajtji hrib. Italijani so v treh bitkah prodrli za 3 do 4 kilometre na petkilometrskem pasu, toda prodor v Trst se jim ni posrečil.

* 10. soška bitka ([12. maj](http://sl.wikipedia.org/wiki/12._maj) – [5. junij](http://sl.wikipedia.org/wiki/5._junij) [1917](http://sl.wikipedia.org/wiki/1917))

Italijani so znova načrtovali prodor v Trst, zasedbo [Kuka](http://sl.wikipedia.org/wiki/Kuk) (611 m), Vodic (652 m), Sv. Gore in Škabrijela (646 m), s frontalnimi napadi iz Gorice pa naj bi se prebili tudi v [Vipavsko dolino](http://sl.wikipedia.org/w/index.php?title=Vipavska_dolina&action=edit). Napadali so večinoma neuspešno. Avstrijci pa so ponovno zavzeli črto Frondar–Fornazza-[Vršič](http://sl.wikipedia.org/wiki/Vr%C5%A1i%C4%8D).

* 11. soška bitka ([17. avgust](http://sl.wikipedia.org/wiki/17._avgust) – [15. september](http://sl.wikipedia.org/wiki/15._september))

To je bila zadnja italijanska ofenziva na [Soči](http://sl.wikipedia.org/wiki/So%C4%8Da). Italijani so pritisnili z vso močjo in dobro napadali, vendar so se kasneje zaradi nasprotnikove izčrpanosti vrnili na črto [Log](http://sl.wikipedia.org/wiki/Log)-[Mešenjak](http://sl.wikipedia.org/w/index.php?title=Me%C5%A1enjak&action=edit)-[Hoje](http://sl.wikipedia.org/w/index.php?title=Hoje&action=edit)-[Kal](http://sl.wikipedia.org/wiki/Kal)-[Vrhovec](http://sl.wikipedia.org/w/index.php?title=Vrhovec&action=edit)-[Madoni](http://sl.wikipedia.org/w/index.php?title=Madoni&action=edit)-[Zagorje](http://sl.wikipedia.org/wiki/Zagorje)-[Škabrijel](http://sl.wikipedia.org/wiki/%C5%A0kabrijel). Ker so Avstrici v nadalnje dobro zadrževali napade so se Italijani odločili da končajo 11. ofenzivo. Teh sedemindvajset dni je trajal najbolj [krvav](http://sl.wikipedia.org/wiki/Kri) spopad na slovenskih tleh.

* 12. soška bitka ([24. oktober](http://sl.wikipedia.org/wiki/24._oktober) – [27. oktober](http://sl.wikipedia.org/wiki/27._oktober) 1917)

Avstrijsko-nemške priprave na 12. ofenzivo so se zaradi [strahu](http://sl.wikipedia.org/w/index.php?title=Strah&action=edit) začele že v 11. ofenzivi. Avstrijskim vojakom so priskočili na pomoč [nemški](http://sl.wikipedia.org/wiki/Nemci), načrt poimenovan »Zvestoba v orožju«, pa je pripravil nemški [general](http://sl.wikipedia.org/wiki/General) Krafft von Dellmensingen. Italijanski generali so ukazali obrambo. 24. oktobra so ob 2.00 zjutraj avstrijski in nemški vojaki [pri Kobaridu](http://sl.wikipedia.org/w/index.php?title=Bitka_pri_Kobaridu&action=edit) silovito napadli. Uporabili so [bojni plin](http://sl.wikipedia.org/w/index.php?title=Bojni_plin&action=edit) ter bliskovito skupno akcijo [pehote](http://sl.wikipedia.org/wiki/Pehota) in topništva. Italijani so jih lahko zaustavili šele pri reki [Piavi](http://sl.wikipedia.org/w/index.php?title=Piava&action=edit), ko so jim na pomoč priskočili še drugi vojaki. Po tem presenetljivem uspehu Nemške in Avstrijske vojske se ta bitka imenuje "Čudež pri Kobaridu".

* Življenje ob Soči se je ljudem že z začetkom vojne leta 1915 korenito spremenilo. Zaradi bližine fronte sta obe strani izpraznile bližnje vasi. Avstrijske oblasti so izselile okoli 80.000 Slovencev iz Goriške in Posočja , italijanske zasedbe so izgnale med 10.000 in 12.000 Slovencev. Okoli 5000 Slovencev se je zbralo v Brucku na Leithi in tam dočakalo konec vojne. Slovenski begunci, ki so jih Italijani pregnali v Italijo so živeli v begunskih domovih. V soških bitkah je padlo preko 300.000 vojakov, ki so jih pokopali v kostnicah in vojnih pokopališčih (nekatere so ohranjene še danes). Poleg vojnih žrtev pa je bilo še veliko civilnih žrtev, mednje sodijo tudi žrtve, ki so umrli v begunskih taborih. Veliko ljudi je umrlo tudi zaradi bolezni (kolera), ki jih je prinesla vojska. Uničenih in poškodovanih je bilo veliko hiš, mostov in kulturne dediščine. Posledice so bile tudi uničeno in zastrupljeno naravno okolje. V spomin na največjo gorsko bitko v vsej vojaški zgodovini, na prvo bliskovito vojno v zgodovini vojn in najuspešnejši preboj v 1. svetovni vojni, je bil 20. oktobra 1990 v Kobaridu odprt Muzej 1. svetovne vojne. Muzejska zbirka je postavljena v prostorih Mašerovega kmečkega dvorca iz 18. stoletja, ki je bil kulturno in politično zbirališče Kobaridcev od srede 19. stoletja dalje.
* Življenje teh ljudi je bilo težko. Mnogi ljudje so se odločili za begunstvo (pri nas kar sto tisoč ljudi). Mnogi so se preselili v druge slovenske pokrajine, kot so: Kranjska, Štajerska in Koroška. Nekateri so pomagali slovenskim vojakom in v vojaških delavnicah ter tako preživljali svoje družine. V tretjem letu vojne je zavladalo veliko pomanjkanje hrane. Tudi v begunskih taboriščih so ljudje stradali. Takrat se jih je veliko preselilo v Italijo, saj so jim tam nudili boljše pogoje. Po koncu vojne so se nekateri vrnili, nekateri pa ostali v krajih, kamor so zbežali.
* Naši fantje so se hrabro borili predvsem na Tirolskem in Soškem bojišču.
* Oskrbovanje je potekalo slabo. Najslabše je bilo s hrano. Lakota se je širila zaradi tega, ker so vsepovsod varčevali s hrano. Širiti se je začela leta 1915 in je trajala do leta 1919. Zaradi tega se je začela trgovina na črno. Invalidi so delali v vojaških delavnicah. Huje je bilo na strani Avstro-Ogrske, saj so preskrbo s hrano izvajali Italijani. Na strma pobočja preko 2000 tisoč metrov so morali prinesti svojo opremo: topove, vozove in municijo. V bližini front pa so bile bolnišnice.
* Čudež pri Kobaridu imenujemo drugače 12. soška bitka. Na eni strani sta se borili Nemčija in Avstro-Ogrska, na drugi pa Italija. Čudež jo imenujemo, ker so Italijani vedeli datum napada, pa vendarle niso bili ustrezno pripravljeni in so se podali v beg.
* Večina pokrajine je zgorela zaradi granat. Granate so bile strupene, zato je bila pokrajina zastrupljenja. Veliko dreves je bilo zažganih in porušenih. Veliko škodo so naredile tudi kavarne. Na površju so lahko našli tudi granate, ki niso eksplodirale.
* Na soški fronti je bila absolutna zmagovalka Avstro-Ogrska. V prvi svetovni vojni pa je zmagala nasprotna sila. Na koncu prve svetovne vojne je razpadlo veliko držav, kot so: Nemško cesarstvo, Rusko kraljestvo in Avstro-Ogrska.
* Slovenci bi zgubili del ozemlja. Tako je bilo sklenjeno v Londonskemu sporazumu. Italijani bi zasedli slovensko primorsko in zahodni del Slovenije.
* Sklicana je bila mirovna konferenca, vendar z njo niso dosegli nič. Odločili so, naj se državi sami pogovorita o meji, ki naj bi potekala med njima. V mesecu septembru leta 1920 so dosegli dogovor po dolgih prepirih in pogovorih. Meja je potekale takole: Jalovec, Triglav, Črni vrh, Javornik in Jadransko morje. S tem je Italija dobila nekaj slovenskega ozemlja.